RESOLUCIÓ RECTORAL DE 30 GENER DE 2018, DE LA UNIVERSITAT D'ALACANT, PER LA QUAL ES REGULA L'ACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4550)
  + [Valencià](/va/acuerdo/4550)






Selector de idioma

Leer

* [Español](/es/acuerdo/4550)
* [Valencià](/va/acuerdo/4550)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ RECTORAL DE 30 GENER DE 2018, DE LA UNIVERSITAT D'ALACANT, PER LA QUAL ES REGULA L'ACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
========================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ RECTORAL DE 30 GENER DE 2018, DE LA UNIVERSITAT D'ALACANT, PER LA QUAL ES REGULA L'ACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D'ALACANT.

Data d'aprovació
:   30/01/2018

Data de publicació
:   01/02/2018

Òrgan competent
:   Rector

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=4550.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4550)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4550)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ RECTORAL DE 30 GENER DE 2018, DE LA UNIVERSITAT D'ALACANT, PER LA QUAL ES REGULA L'ACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D'ALACANT.&url=https://www.boua.ua.es/va/acuerdo/4550)

**Títol:** RESOLUCIÓ RECTORAL DE 30 GENER DE 2018, DE LA UNIVERSITAT D'ALACANT, PER LA QUAL ES REGULA L'ACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D'ALACANT.

**Secció:** DISPOSICIONS GENERALS

**Òrgan:** Rector

**Data d'aprovació:** dimarts, 30 de gener de 2018

RESOLUCIÓ RECTORAL DE 30 GENER DE 2018, DE LA UNIVERSITAT D’ALACANT, PER LA QUAL ES REGULA L’ACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D’ALACANT.

La disposició vint-i-sisena de la Llei 14/2016, de 30 de desembre, de pressupostos de la General itat, estableix que, amb efectes d’1 de gener de 2017, s’iniciarà el procés d’implantació progressiva del complement de carrera professional del personal funcionari de carrera i laboral fix d’administració i serveis de les universitats públiques de la Comunitat Valenciana.

Així mateix, estableix que aquest procés s’ajustarà als criteris i a les condicions establides en el Decret 186/2014, de 7 de novembre, del Consell, pel qual es regula el sistema de carrera professional horitzontal i l’avaluació de l’exercici de funcions del personal funcionari de carrera de l’administració de la Generalitat (d’ara endavant, Decret 186/2014).

L’article 8.2 del decret esmentat preveia que l’adhesió al sistema de carrera professional horitzontal es duria a terme d’acord amb el que disposen les disposicions addicionals i transitòries d’aquest. Segons aquesta previsió, el rector va publicar la corresponent resolució d’inici del procediment d’incorporació del personal d’administració i serveis al sistema i, una vegada tramitades les sol·licituds, s’han dictat les resolucions d’enquadrament en els diferents graus de desenvolupament professional del personal esmentat.

Dut a terme l’accés al sistema de carrera professional horitzontal de la manera indicada, procedeix ara desenvolupar un instrument normatiu que regule el procediment ordinari d’accés del personal que adquirisca la condició de funcionari de carrera o laboral fix en les condicions previstes en la normativa de desenvolupament del Decret 186/2014 al PAS de les universitats valencianes. També es necessari regular el procediment de progressió dintre del sistema, així com la valoració específica a la que es refereix l’article 9.2 de l’esmentada norma, com a requisit complementari al temps mínim d’exercici professional per a que puga produir-se aquesta progressió. Per a açò, s’ha de dur a terme el desenvolupament normatiu de les àrees de valoració previstes en l’esmentat decret.

La regulació del procediment de progressió al grau de desenvolupament professional (GDP) superior preveu un procediment de tramitació electrònica, si bé, de manera transitòria durant l’any 2017, la progressió del personal que reuneix els requisits per a l’accés al GDP superior s’ha fet d’ofici des de el Servei de Gestió de Personal.

Finalment, es tracta la regulació de l’organització del sistema de carrera professional horitzontal amb l’establiment de la composició d’una comissió tècnica de gestió i les competències que se li atribueixen.

En virtut de tot el que s’acaba d’exposar, després de la negociació amb la representació sindical de conformitat amb el que estableix l’article 37 del Reial decret legislatiu 5/2015, de 30 d’octubre, pel qual s’aprova el text refós de la Llei de de l’Estatut bàsic de l’empleat públic, s’aprova aquesta normativa ,

NORMATIVA PER LA QUAL ES REGULA LACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D’ALACANT

CAPITOL I

Disposicions general s

Article 1. Objectiu

Aquesta normativa té per objectiu l’aplicació parcial del Decret 186/2014, del Consell, pel qual es regula el sistema de carrera professional horitzontal i l’avaluació de l’exercici professional del personal funcionari de carrera de l’administració de la Generalitat (d’ara en davant, Decret 186/2014). En aquest sentit, s’hi regula:

a) L’accés al sistema del personal que adquirisca la condició de funcionari de carrera o laboral fix amb posterioritat al 31.12.2016.

b) La progressió als diferents GDP dins del sistema.

c) El procediment de valoració del mèrits de les diferents àrees necessaris per a la progressió.

d) Els aspectes organitzatius del sistema de carrera professional horitzontal, així com la composició i funcions de la Comissió Tècnica de Gestió de la Carrera Professional Horitzontal.

Article 2. Àmbit d’aplicació

Aquesta norma serà aplicable al PAS funcionari de carrera o laboral fix de la Universitat d’Alacant.

CAPITOL II

Accés al sistema de carrera professional horitzontal i progressió en aquest

Secció primera

Accés al sistema de carrera professional horitzontal

Article 3. Accés al sistema de carrera professional horitzontal

1. L’accés al sistema de carrera professional horitzontal del personal i administració i serveis de la Universitat d’Alacant es produirà de manera automàtica des de la presa de possessió, sempre que la persona interessada no manifeste formalment que hi renuncia. Aquesta renúncia s’efectuarà per mitjà de l’aplicació UACloud «Renúncia al sistema de carrera professional horitzontal».

2. La competència per a dictar la resolució d’accés al sistema correspon a la Vicegerència de Recursos Humans i Organització, per delegació de la Gerència.

3. El PAS funcionari de carrera o laboral fix de la Universitat d’Alacant que es trobe dins del sistema de carrera professional i accedisca amb caràcter definitiu a una altra escala a través dels sistemes d’accés previstos en la normativa vigent, serà enquadrat en el GDP corresponent amb efectes des de la data de la presa de possessió. Si escau, es reconeixerà d’ofici el complement compensatori que preveu l’article 18.2 del Decret 186/2014.

Secció segona

Progressió en el sistema de carrera professional horitzontal

Article 4. Tramitació electrònica del procediment de valoració de mèrits i accés al GDP superior

1. La tramitació del procediment de valoració de mèrits i accés al GDP superior s’efectuarà de manera electrònica. Amb aquesta finalitat s’habilitarà en l’aplicació e-Administració d’UACloud l’e-sol·licitud Progressió al GDP superior.

2. Cada persona que accedisca al sistema de carrera professional horitzontal disposarà d’un expedient personal informatitzat relatiu a la carrera (d’ara en avant, expedient).

Article 5. Incorporació de mèrits a l’expedient als efectes de l’avaluació

1. Per a la progressió dins del sistema de carrera professional horitzontal es tindran en compte els mèrits al·legats per la personal interessada relatius a les àrees següents:

A. Orientació i compromís amb el servei públic

B. Professionalitat en l’exercici de les funcions assignades

C. Iniciativa i participació en la millora de la qualitat del servei públic

D. Desenvolupament de coneixements

E. Transferència de coneixements

2. La incorporació a l’expedient dels mèrits que hagen de ser tinguts en compte per a l’accés als diferents GDP es regirà pel principi de celeritat.

A aquest efecte, tota la informació que conste en l’Expedient personal s’incorporarà d’ofici a l’expedient de carrera professional horitzontal xxxx.

3. Els mèrits corresponents al resultat de l’avaluació de les àrees A, B i C seran incorporats d’ofici a l’expedient de la persona interessada, una vegada l’avaluació del desenvolupament (productivitat) de la UA siga efectuada per la Unitat Tècnica de Qualitat, amb efectes de 31 de desembre de l’any en que es resolga.

4. Els mèrits corresponents a l’àrea D, es a dir, la formació rebuda, s’incorporaran d’ofici al expedient a partir de les dades que consten en la Unitat de Formació i Internacionalització del PAS. La incorporació dels mèrits corresponents a l’àrea E, és a dir, Transferència de coneixements, quan no conste en la Unitat de Formació i Internacionalització del PAS, seran aportats per la persona interessada mitjançant l’e-sol·licitud Incorporació de mèrits a l’expedient de carrera professional horitzontal, i passaran a ser part de l’expedient una vegada se n’haja comprovat l’adequació als requisits establits en aquesta normativa .

En els casos en què el mèrit al·legat per la persona interessada no puga ser anotat, siga perquè no consisteix en un mèrit valorable, siga perquè no s’ha acreditat degudament, el Servei de Gestió de Personal li ho comunicarà perquè formule al·legacions o aporte els documents que considere convenients.

En el cas que el mèrit al·legat siga susceptible de ser inscrit en l’expedient, el Servei de Gestió de Personal l’hi anotarà.

Article 6. Consulta de l’expedient de la carrera professional horitzontal

El PAS adherit al sistema de carrera professional horitzontal podrà consultar el seu expedient i, en particular, per al GDP al qual es pretén accedir, la puntuació obtinguda en les diferents àrees de valoració. En l’aplicació Expedient personal d’UACloud - Carrera Professional Horitzontal - Progressió, constaran les dades relatives a la carrera professional horitzontal i, en concret, a la progressió al següent GDP. Aquest personal podrà sol·licitar que s’esmene qualsevol error detectat.

Article 7. Procediment i terminis per a la sol·licitud d’accés al GDP superior

1. La persona interessada podrà sol·licitar l’inici del corresponent procediment de valoració de mèrits i accés al GDP superior només una vegada complits els requisits establits normativa ment.

Quan en l’expedient de carrera professional conste que la personal compleix els requisits per a accedir al GDP següent, se li comunicarà que està en disposició de poder sol·licitar l’accés al GDP superior. Aquesta petició es farà per mitjà de l’e-sol·licitud Progressió al GDP superior disponible en l’aplicació e-Administració d’UACloud.

Prèviament a aquesta sol·licitud es podran aportar els mèrits que no consten en l’expedient de carrera. A aquest efecte s’habilitarà una e-sol·licitud d’Incorporació de mèrits a l’expedient de carrera professional horitzontal en l’aplicació e-Administració d’UACloud.

2. Els efectes econòmics i administratius es reconeixeran des de el dia en què es compleixen els requisits per a l’accés al GDP següent sempre que la persona interessada haja presentat l’e-sol·licitud dins dels tres mesos posteriors al compliment dels requisits exigits per al progrés. Si la sol·licitud no es presenta en aquest termini, els efectes econòmics i administratius seran des de la data de presentació de l’e-sol·licitud.

Article 8. Instrucció i resolució del procediment d’accés al GDP superior

1. Una vegada presentada la sol·licitud d’accés a un GDP superior, d’acord amb el que preveu l’article anterior, i la unitat corresponent haja comprovat que la persona reuneix els requisits, la Vicegerència de Recursos Humans i Organització de Recursos Humans i Organització dictarà una resolució en què es reconeixerà al personal funcionari de carrera i laboral fix el GDP que li correspon, i la notificarà en el termini màxim de sis mesos comptadors des de la data de presentació de la sol·licitud.

2. El Servei de Gestió de Personal s’encarregarà de traslladar a la Comissió Tècnica de Gestió de la carrera professional horitzontal totes les peticions i reconeixements de GDP del personal, així com totes les incidències i discrepàncies relatives a la valoració de mèrits.

Article 9. Notificació electrònica del reconeixement del nou GDP

1. Quan s’haja dictat la resolució de reconeixent de un nou GDP, l’accés a la notificació generada en l’e-Sol·licitud de progressió al GDP superior suposarà la compareixença electrònica als efectes de la notificació prevista en l’article 36 del Decret 186/2014.

2. La manera d’accedir a la notificació serà la següent:

a) En el moment en què es pose a disposició de la persona interessada la resolució de la progressió en el sistema de carrera professional horitzontal, rebrà un avís de caràcter informatiu en el seu correu institucional.

b) Aquest avís de notificació especificarà que, si transcorreguts deu dies naturals, a partir de la data de la recepció, no s’hi ha accedit, equivaldrà al rebuig d’aquesta als efectes que preveu la normativa legal vigent, llevat que es comprove la impossibilitat tècnica o material de l’accés.

c) Quan la persona interessada accepte la notificació, podrà accedir a la resolució de enquadrament corresponent, que també tindrà format imprimible.

3. L’aplicació guardarà registre del dia i l’hora de l’accés, que serà considerat a tots els efectes com la data de la notificació.

CAPÍTOL III

Procediment de valoració de les diferents àrees que componen l’avaluació de l’exercici de funcions

Secció Primera

Avaluació i puntuació

Article 10. Puntuació necessària per a la progressió en el sistema de carrera professional horitzontal

1. Per a poder accedir a un GDP superior caldrà obtenir com a mínim 75 punts entre totes les àrees de valoració.

2. La puntuació màxima que es pot obtenir en cada progressió en aquestes àrees serà la següent:

![](https://www.boua.ua.es/otrosarchivos/boua/imagenes//4550/tabla1_va.jpg)

3. Els mèrits valorables en qualsevol de les àrees de la taula anterior s’han obtenir dins del període de permanència necessari per a poder optar a l’accés del GDP superior.

Article 11. Conseqüències del venciment del temps mínim de permanència sense obtenir la puntuació exigida

1. En el cas que, complit el període mínim de permanència necessari per a l’ascens al GDP següent, no s’haja aconseguit la puntuació mínima exigida, la persona interessada haurà de demorar la seua sol·licitud de valoració per al progrés de GDP en el moment en què assolisca la puntuació mínima esmentada.

2. Els efectes econòmics i administratius de l’accés al GDP següent es reconeixeran des de l’endemà que es complisquen els requisits per a l’accés esmentat, moment en què s’iniciarà el període de permanència per a un nou accés.

Secció segona

(A) Orientació i compromís amb el servei públic, (B) Professionalitat en l’exercici de les funcions assignades i (C) Iniciativa i participació per a la millora de la qualitat del servei públic

Article 12. Valoració de les àrees A, B i C a partir de l’avaluació de l’exercici de funcions efectuada per la Unitat Tècnica de Qualitat (UTC)

1. Les àrees A, B i C de la carrera professional es valoraran anualment per mitjà de l’avaluació de l’exercici de funcions que realitza la UTC de la Universitat d’Alacant. El percentatge obtingut (P) en aquesta avaluació servirà per a ponderar la valoració en punts d’aquestes 4 àrees.

2. Per a l’accés al GDP I o al GDP II, en què el temps de permanència mínim en el GDP anterior és de 5 anys, la puntuació màxima que es pot obtenir anualment en aquestes àrees de valoració, es de 15 punts.

La valoració (V) de les àrees esmentades s’obtindrà aplicant la fórmula següent:

V= (P \* 15)/100

3. Per a l’accés al GDP III o GDP IV, en què el temps de permanència mínim en el GDP anterior és de 6 anys, la puntuació màxima que es pot obtenir anualment en aquestes àrees de valoració és, en conjunt, de 12,5 punts.

La valoració (V) de les àrees esmentades s’obtindrà aplicant la fórmula següent:

V = (P \* 12,5)/100

Secció tercera

Desenvolupament de coneixements

Article 13. Formació rebuda objecte de valoració

En l’apartat Desenvolupament de coneixements, es valoraran les activitats següents:

* Cursos de formació pertanyents als plans d’estudi de formació per al PAS de la UA o convocats o impartits per altres escoles de formació de personal empleat públic.
* Cursos organitzats per les organitzacions sindicals i altres entitats promotores, a l’empara dels acords de formació per a l’ocupació de les administracions públiques.
* Cursos organitzats per les organitzacions sindicals a l’empara dels acords de formació amb la UA.
* Màsters no oficials i cursos, realitzats en una universitat pública, sempre que tinguen relació amb l’activitat desenvolupada pel personal en l’exercici de les seues competències.
* Cursos oficials no englobats en els apartats anteriors i admesos per la Comissió Tècnica de Gestió de la Carrera Professional Horitzontal de la UA.
* Estades a l’estranger dins del marc Erasmus PAS o les organitzades dins del Programa d’Internacionalització del PAS.

Article 14. Valoració del desenvolupament de coneixements

1. Les activitats recollides en l’apartat Desenvolupament de coneixements es valoraran d’acord amb el barem següent:

Participació en activitats formatives incloses en l’article 13 d’aquesta norma: 0,2 punts per hora.

2. Per a poder ser objecte de valoració, els certificats hauran d’indicar el nombre d’hores de l’activitat formativa.

3. Per període avaluable, es podran obtenir com a màxim 6 punts per estades a l’estranger, amb la valoració següent:

* Estades a l’estranger dins del marc Erasmus PAS: 2 punts per estada.
* Estades organitzades dins del Programa d’Internacionalització del PAS: 4 punts per estada.

Secció quarta

Transferència de coneixements

Article 15. Formació impartida objecte de valoració

En l’apartat cursos impartits es valoraran els cursos que compleixen els requisits següents:

* Cursos de formació pertanyents als plans de formació del PAS de la UA o organitzats per altres escoles de formació de personal empleat públic.
* Cursos organitzats per les organitzacions sindicals i altres entitats promotores a l’empara dels acords de formació per a l’ocupació de les administracions públiques.
* Cursos organitzats per les organitzacions sindicals a l’empara dels acords de formació amb la UA.

Article 16. Valoració de la transferència de coneixements

Les activitats recollides en l’apartat Transferència de coneixements seran valorats d’acord amb el barem següent:

1. Docència impartida: 0,75 punts per hora.

En el supòsit d’impartició de més d’una edició de una mateixa activitat formativa dins d’un mateix pla de formació, la segona i posteriors edicions es valoraran a 0,30 punts per hora.

2. Coordinació i participació en grups de treball per a l’elaboració i posada en pràctica d’un projecte professional sobre una temàtica d’interès per a la Universitat d’Alacant.

a) Per període avaluable, es podrà obtenir per aquest apartat un màxim de 6 punts, que es valorarà d’acord amb l’escala següent:

­ Coordinació: 0,40 punts per hora

­ Participació: 0,20 punts per hora

b) La creació de grups de treball serà comunicada a la Vicegerència de Recursos Humans i Organització pel responsable de la unitat en la qual es cree aquest grup, juntament amb una memòria amb la descripció de l’objectiu del grup, la seua duració, persones que el foment, així com si són coordinadors o participants. El gerent resoldrà sobre la inclusió de l’activitat com una actuació susceptible de valoració a efectes de carrera professional horitzontal. Els grups de treball organitzats per la Unitat Tècnica de Qualitat en les diferents unitats s’inclouran a efectes de valoració en la carrera professional horitzontal.

3. Participació en treballs d’investigació, innovació o qualitat relacionats amb l’activitat professional o institucional:

a) Per període avaluable, es podrà obtenir en aquest apartat un màxim de 6 punts, que es valoraran d’acord amb l’escala següent:

1. Direcció: 4 punts
2. Participació: 2 punts

b) Serà la Comissió Tècnica de Gestió de la Carrera Professional Horitzontal la que decidirà la inclusió, a efectes de la carrera professional horitzontal, dels treballs d’investigació, innovació o qualitat presentats.

4. Participació en congressos, jornades, seminaris i conferències relacionats amb l’activitat professional i institucional.

Per període avaluable, es podrà obtenir en aquest apartat un màxim de 6 punts, que es valorarà d’acord amb aquesta escala:

­ Ponència: 4 punts

­ Comunicació: 2 punts

­ Assistència: 1 punt

5. Publicacions relacionades amb l’àmbit de la administració pública, tant en format digital com en paper: aquest apartat es valorarà amb 2 punts per publicació amb un màxim de 4 punts.

CAPÍTUL IV

Organització del sistema de carrera professional horitzontal

Article 17. Composició de la Comissió Tècnica de Gestió de la Carrera Professional Horitzontal de la UA

1. Es constituirà una comissió administració-sindicats, denominada Comissió Tècnica de Gestió de la Carrera Professional Horitzontal, que estarà integrada per aquests membres:

1) Presidència: el o la vicegerent de Recursos Humans i Organització.

2) Vocals.

a) Un nombre de vocals nomenats per la Vicegerència de Recursos Humans i Organització, que iguale el nombre de representats de les organitzacions sindicals.

b) Una persona en representació de cada una de les organitzacions sindicals presents a les meses tècniques.

2. En cas d’empat, el vot de la presidència serà diriment.

Article 18. Funcions de la Comissió Tècnica de Gestió de la Carrera Professional Horitzontal

La Comissió Tècnica de Gestió de la Carrera Professional Horitzontal tindrà les funcions següents:

a) Establir criteris d’admissió de mèrits en l’apartat de Desenvolupament de coneixements (formació rebuda) per a baremar-los a efectes de reconeixement en la carrera professional horitzontal.

b) Establir criteris d’admissió de mèrits en l’apartat Transferència de coneixements (formació impartida, participació en grups de treball o d’investigació, assistència a congressos, jornades i conferències, així com publicacions).

c) Estudiar les reclamacions plantejades pels interessats i informar-ne abans de la denegació d’ascens en el corresponent GDP.

d) Analitzar i proposar a la Gerència les modificacions als sistema de carrera professional horitzontal que considere oportunes per a millorar-lo.

e) Qualsevol altra actuació que considere convenient per al bon desenvolupament del sistema de carrera professional horitzontal.

Article 19. Règim de funcionament de la Comissió Tècnica de Gestió de la Carrera Professional Horitzontal

La Comissió Tècnica de Gestió de la Carrera Professional Horitzontal es regirà pels principis d’imparcialitat, independència i professionalitat dels membres, així com pels d’objectivitat i discrecionalitat en l’actuació.

Es reunirà com a mínim una vegada cada semestre.

Disposicions transitòries

Disposició transitòria primera

Durant l’any 2017, la progressió del personal que reuneix els requisits per a l’accés al GDP superior la farà d’ofici el Servei de Gestió de Personal, una vegada fet l’enquadrament inicial.

Es considera que la puntuació obtinguda en les àrees A, B i C per a la progressió ha sigut de 75 punts.

Disposició transitòria segona

El nombre d’anys positivament avaluat corresponent al període anterior a l’01.01.2017, que apareix en la resolució d’adhesió, o en UACloud - Adaptació, serveix per a valorar les àrees A,B i C en el reconeixement del següent GDP quan aquest es produïsca a partir del 01.01.2018, dóna com a resultat la següent taula:

|  |  |  |
| --- | --- | --- |
| Nombre d’anys avaluats positivament | PROGRESIÓ A GDP I i GDP II | PROGRESIÓ A GDP III i GDP IV |
| 1 | 15 punts | 12,5 punts |
| 2 | 30 punts | 25 punts |
| 3 | 45 punts | 37,5punts |
| 4 | 60 punts | 50 punts |
| 5 |  | 62,5 punts |

Disposició addicional

El personal que estiga en situació d’incapacitat temporal (IT) i complisca els requisits per a la progressió al següent GDP, haurà de presentar la sol·licitud d’accés a un GDP superior, d’acord amb l’article 7 d’aquesta normativa . Els efectes econòmics i administratius seran els especificats en el punt 2 de l’article esmentat, i les quanties es faran efectives en la primera nòmina possible, una vegada concloga aquesta.

Alacant, 30 de gener de 2018.

El rector,

Manuel Palomar Sanz

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA RESOLUCIÓ RECTORAL DE 30 DE GENER DE 2018, DE LA UNIVERSITAT D'ALACANT, PER LA QUE ES REGULA L'ACCÉS I EL PROCEDIMENT DE PROGRESSIÓ DINS DEL SISTEMA DE CARRERA PROFESSIONAL HORITZONTAL DEL PAS FUNCIONARI DE CARRERA O LABORAL FIX DE LA UNIVERSITAT D'ALACANT](/va/acuerdo/4556)
      05/02/2018





[Carretera Sant Vicent del Raspeig s/n  
03924 Sant Vicent del Raspeig - Alacant  
 Tel. 26 470 2990 - Fax 40 435 4456](https://www.google.es/maps/@49.685630,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12266&trk=tyah&trkInfo=tarId%7T6453122533868%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)